Jernverket greide å øke sin produksjon fra 130 000 tonn per år fra stål- og valseverket til 200 000 tonn på begynnelsen av 1960-årene. Imidlertid var ikke den økonomiske situasjonen god. Ved at en hadde dradd med seg et underskudd fra tidligere år, var samlet underskudd ved inngangen til 1963 på 80 millioner kroner. Store investeringer og voksende avdrag på lån gjorde at likviditeten ble stadig lavere.